Diari Oficial de la Generalitat Valenciana


Sumari del DOGV 4016, del 07-06-2001 (2001/4857)

RESOLUCIÓ de 17 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2001, pel qual es modifica el Conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa «Fundació Pública Parra.Conca» per a la gestió del centre ocupacional/residència, situat a la Vila Joiosa, firmat el 19 de novembre de 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/4857


Data del document
:   17-05-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Vila Joiosa, la
    * lluita contra l'atur
    * cooperació administrativa
    * administració local

RESOLUCIÓ de 17 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2001, pel qual es modifica el Conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa ?Fundació Pública Parra'Conca- per a la gestió del centre ocupacional/residència, situat a la Vila Joiosa, firmat el 19 de novembre de 1998. [2001/X4857]
  
Subscrit, després de la tramitació prèvia reglamentària, entre la Generalitat Valenciana i l'Organisme Autònom de l'Ajuntament de la Vila Joiosa ?Fundació Pública Parra'Conca?, el 27 de febrer de 2001, un Protocol Addicional per a l'any 2001, pel qual es modifica el Conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa ?Fundació Pública Parra'Conca- per a la gestió del centre ocupacional/residència, situat a la Vila Joiosa, firmat el 19 de novembre de 1998, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0271/2001, i que figura com a annex d'aquesta resolució.
  
València, 17 de maig de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa ?Fundació Pública Parra'Conca?, per a la gestió del centre ocupacional/residència, siti a la Vila Joiosa, firmat el 19 de novembre de 1998.
  
A la ciutat de València, 27 de febrer de 2001
  
REUNITS
  
D'una banda, l'Hble. Sr. conseller de Benestar Social, Rafael Blasco Castany, en virtut de la competència atribuïda per l'article segon del Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, així com les funcions que li corresponen per l'article 35 de la Llei 5/1983, de 30 de desembre, de Govern Valencià, autoritzat pel Govern Valencià per a aquest acte en la sessió de data 19 de gener de 2001.
  
I per una altra, el president de l'Organisme Autònom Municipal de l'Ajuntament de la Vila Joiosa, ?Fundació Pública Parra'Conca, senyor José Miguel Llorca Senabre, constituïda per l'acord municipal plenari de 16 de maig de 1996, que va aprovar els seus estatuts, exposats al públic en el BOP de 2 de juliol de 1996 i publicats íntegrament en el BOP de 14 de setembre de 1996.
  
Reconeixent-se les parts capacitat legal suficient per a obligar-se, compareixen en la representació que respectivament tenen i
  
EXPOSEN
  
En data de 19 de novembre de 1998 va ser aprovat pel Consell el conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa ?Fundació Pública parra'conca- per a la gestió del Centre Ocupacional i Residència, siti a la Vila Joiosa, l'objecte del qual era autoritzar el citat organisme per a l'ocupació del Centre Ocupacional i Residència ubicat a la Vila Joiosa, partida de Talaies, i encomanar-li la seua gestió. La vigència del conveni es va fixar en 10 anys, prorrogables per períodes de 10 anys, fins un màxim de 50, amb l'excepció de les clàusules desena (aportació econòmica de la Conselleria), onzena (lliurament de les quantitats) i paràgraf primer de la clàusula dotzena (justificació del pagament), la modificació de la qual es preveia mitjançant protocol addicional.
  
Que és intenció d'aquest protocol addicional modificar les clàusules del conveni subscrit que són susceptibles d'això i que afecten la concreció de les plantilles i la fixació de la subvenció prevista per a l'any 2001.
  
Quant a la plantilla de personal que ha de contenir el Centre Ocupacional i la Residència, si bé no s'ajusta a allò que s'ha estipulat en els annexos IV i V de l'Ordre de la Conselleria de Treball i Seguretat Social de 9 d'abril de 1990, per la qual es desenvolupa el Decret del Consell 40/1990, de 26 de febrer, sobre Registre, Autorització i Acreditació de Serveis Socials a la Comunitat Valenciana, això correspon a la necessitat de donar resposta a les necessitats plantejades pels centres i determinades per les característiques dels usuaris. Això explica la presència en la plantilla del Centre Ocupacional de tècnics mitjans com assistent social o fisioterapeuta, conserge, cuinera etc.
  
Cal fer una precisió quant al conveni firmat el 19 de novembre de 1998, en el sentit que totes les referències realitzades a la Direcció General de Serveis Socials han d'entendre's fetes a la Direcció General d'Integració Social de Discapacitats, per ser actualment l'òrgan competent per a això en virtut del Decret del Consell 138/2000, de 12 de setembre.
  
En virtut d'allò que s'ha exposat, les parts firmants
  
ACORDEN
  
Modificar les clàusules del conveni firmat el 19 de novembre de 1998 que s'expressen a continuació, la redacció, amb vigència exclusiva per a 2001, el qual quedarà com segueix:
  
?Tercera
  
A aquest respecte, i tal com s'assenyala en l'annex V de l'Ordre de 9 d'abril de 1990, de la Conselleria de Treball i Seguretat Social, sobre Registre, Autorització i Acreditació dels Serveis Socials de la Comunitat Valenciana, la finalitat d'aquests centres és oferir serveis de residència, teràpia ocupacional, proporcionar suport a l'autonomia personal i integració social i desenvolupar hàbits de convivència, d'acord amb les necessitats dels usuaris. Per a això s'haurà de prestar la següent assistència mínima:
  
- Tècniques de socialització.
  
- Activitats ocupacionals prelaborals.
  
- Formació d'hàbits d'autonomia.
  
- Teràpia i rehabilitació.
  
- Oci i temps lliure.
  
- Orientació laboral.
  
- Serveis complementaris de transport i menjador.
  
La Residència de Minusvàlids prestarà els serveis de manutenció i hostalatge com a complement als oferits pel Centre Ocupacional.
  
La plantilla de personal serà com a mínim la següent:
  
Centre Ocupacional Residència de Discapacitats
  
2 psicòleg encarregat de Residència
  
1 fisioterapeuta 7 cuidadors
  
1 treballador social 18 educadors
  
8 monitors 05 netejadores
  
1 auxiliar ocupacional 1 auxiliar administratiu
  
1 ATS. 1 conserge
  
El professional o la professional on apareix el concepte 05 ha d'entendre's com a contractació de mitja jornada.
  
Els serveis de menjar, neteja, vigilància i manteniment poden ser contractats, totalment o parcial, i hauran d'ajustar-se a la normativa de contractació administrativa del Reial Decret Legislatiu 2/2000, de 16 juny, pel qual s'aprova el text refós de la Llei de Contractes de les Administracions Públiques, i els mateixos beneficiaris hauran de col·laborar-ne en la realització, segons les seues possibilitats.
  
Les obligacions laborals respecte al personal dels centres corresponen únicament i exclusivament a l'organisme autònom ?Fundació Pública Parra'Conca?, i la Conselleria de Benestar Social serà del tot aliena a aquestes. No obstant això, la Direcció General d'Integració Social de Discapacitats podrà exigir a l'organisme autònom ?Fundació Pública Parra'Conca- tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà, de tal manera, que en tot moment s'assegure l'atenció dels usuaris i el correcte funcionament dels centres, amb cobertura de personal suficient en tots els torns, d'acord amb la relació de personal que s'estableix més amunt.
  
Sisena
  
El nombre de places dels centres serà de:
  
· 80 places al Centre Ocupacional, durant 220 dies.
  
· 60 places a la Residència, durant 365 dies.
  
Novena
  
El preu plaça/dia s'estableix en:
  
· Al Centre Ocupacional: 4.440 PTA/dia les places ocupades.
  
· A la Residència: 4.651 PTA/dia per a les places ocupades.
  
Las places no ocupades s'abonaran a un 85% del preu plaça/dia ocupada, tant per al Centre Ocupacional com per a la Residència.
  
Deu
  
La Direcció General d'Integració Social de Discapacitats abonarà, per a sufragar el cost de les places en l'exercici 2001, fins un màxim de cent vuitanta milions nou-centes pessetes (344.951.334 PTA/ 1.081.827,20 euros) a càrrec de l'aplicació pressupostària 16.25.13.8532.062.15,443.1.0 i codi comptable 2676.
  
Onze
  
El règim de pagaments i justificació serà el que es recull per a aquest tipus de subvencions en la Llei de Pressupostos de la Generalitat Valenciana per a l'any 2001, i a falta de règim específic, s'hi aplicarà el previst en l'article 47 bis del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i s'hi permet la realització de les bestretes màximes recollides en l'esmentat precepte.
  
Dotze
  
La justificació de la despesa corresponent consistirà en la presentació, davant de la direcció territorial de Benestar Social d'Alacant, de les nòmines mensuals d'atesos corresponents, en les quals hauran de detallar-se les places no ocupades, junt amb un certificat de les obligacions emesa per l'interventor de Fons de l'Organisme Autònom de l'Ajuntament de la Vila Joiosa.
  
Així mateix, l'Organisme Autònom estarà obligat a comunicar el cobrament dels imports abonats per la Conselleria de Benestar. Aquesta comunicació consistirà en un certificat expedit pel tresorer i intervinguda per l'interventor de Fons, acreditativa de l'ingrés als fons de l'entitat, en què es farà expressió de la data, la quantia i el concepte?.
  
En aquestes condicions, queda formalitzat aquest protocol que, aprovat pels intervinents després de la lectura, firmen i s'estén en quatre exemplars i amb un efecte només, al lloc i en la data amunt indicats.
  
El conseller de Benestar Social, RAFAEL BLASCO CASTANY
  
El president de l'organisme autònom municipal Fundació Pública Parra'Conca, JOSÉ MIGUEL LLORCA SENABRE